Lietuvos saugios laivybos administracijos

Direktorius

ĮSAKYMAS

DĖL LIETUVOS SAUGIOS LAIVYBOS ADMINISTRACIJOS DIREKTORIAUS 2013 M. SAUSIO 11 D. ĮSAKYMO NR. V-7 „DĖL NACIONALINĖS LAIVŲ EISMO STEBĖSENOS INFORMACINĖS SISTEMOS NUOSTATŲ PATVIRTINIMO IR DUOMENŲ VALDYMO ĮGALIOTINIO SKYRIMO“ PAKEITIMO

2014 m. gegužės 8 d. Nr. V-97

Klaipėda

P a k e i č i u Nacionalinės laivų eismo stebėsenos informacinės sistemos nuostatus, patvirtintus Lietuvos saugios laivybos administracijos direktoriaus 2013 m. sausio 11 d. įsakymo Nr. V-7 ,,Dėl Nacionalinės laivų eismo stebėsenos informacinės sistemos nuostatų patvirtinimo ir duomenų valdymo įgaliotinio skyrimo“ 1 punktu, ir išdėstau juos nauja redakcija (pridedama).

Direktorius	Evaldas Zacharevičius

SUDERINTA	SUDERINTA

VĮ Klaipėdos valstybinio jūrų uosto	Informacinės visuomenės plėtros komiteto

direkcijos	prie Susisiekimo ministerijos

2014-05-02 raštu Nr. UD-1.3.1.-1601	2014-04-29 raštu Nr. S-621

SUDERINTA	SUDERINTA

Lietuvos kariuomenės	AB „Orlen Lietuva“

Karinių jūrų pajėgų	2014-03-24 raštu Nr. D2(2.11-4)-2498

2014-05-07 raštu Nr. IS-250

SUDERINTA	SUDERINTA

Lietuvos Respublikos	Valstybinė duomenų apsaugos inspekcija

vidaus reikalų ministerijos	2014-04-25 raštu Nr. 2R-2135(3.33.)

2014-04-23 raštu Nr. 1D-3174(52)

PATVIRTINTA

Lietuvos saugios laivybos administracijos

direktoriaus 2013 m. sausio 11 d.

įsakymu Nr. V-7

(2014 m. gegužės 8 d.

įsakymo Nr. V-97 redakcija)

NACIONALINĖS LAIVŲ EISMO STEBĖSENOS INFORMACINĖS SISTEMOS NUOSTATAI

I. BENDROSIOS NUOSTATOS

1. Nacionalinės laivų eismo stebėsenos informacinės sistemos nuostatai (toliau – Nuostatai) reglamentuoja Nacionalinės laivų eismo stebėsenos informacinės sistemos (toliau – NLESIS), steigimo pagrindą, tikslus, uždavinius, funkcijas, jos valdytojo ir tvarkytojo funkcijas, organizacinę, informacinę ir funkcinę struktūras, duomenų teikimą ir naudojimą, saugą, NLESIS modernizavimą ir likvidavimą.

2. NLESIS steigimo teisinis pagrindas:

2.1. Lietuvos saugios laivybos administracijos nuostatų, patvirtintų Lietuvos Respublikos susisiekimo ministro 2002 m. birželio 25 d. įsakymu Nr. 3-318 „Dėl biudžetinės įstaigos Lietuvos saugios laivybos administracijos nuostatų patvirtinimo“ 10.1.91 papunktis.

3. NLESIS tvarkoma vadovaujantis:

3.1. Lietuvos Respublikos asmens duomenų teisinės apsaugos įstatymu;

3.2. Lietuvos Respublikos saugios laivybos įstatymu;

3.3. Lietuvos Respublikos valstybės informacinių išteklių valdymo įstatymu;

3.4. 1965 m. Konvencija dėl tarptautinės jūrų laivybos sąlygų lengvinimo (toliau – FAL);

3.5. 2004 m. kovo 31 d. Europos Parlamento ir Tarybos Reglamento (EB) 725/2004 6 straipsniu;

3.6. Lietuvos Respublikos Vyriausybės 1996 m. liepos 30 d. nutarimu Nr. 914 „Dėl Lietuvos Respublikos jūros rajono apsaugos sistemos funkcionavimo taisyklių patvirtinimo“;

3.7. Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“;

3.8. Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo“;

3.9. Lietuvos Respublikos susisiekimo ministro 2004 m. vasario 3 d. įsakymu Nr. 3-55 „Dėl Laivų eismo stebėsenos ir informacijos sistemos įdiegimo taisyklių patvirtinimo“;

3.10. Lietuvos Respublikos susisiekimo ministro 2010 m. lapkričio 5 d. įsakymu Nr. 3-654 „Dėl Nacionalinės laivų eismo stebėsenos informacinės sistemos sukūrimo, įdiegimo ir priežiūros tvarkos aprašo patvirtinimo“;

3.11. Lietuvos Respublikos susisiekimo ministro 2006 m. vasario 24 d. įsakymu Nr. 3-74 „Dėl VĮ Klaipėdos valstybinio jūrų uosto direkcijos ir AB „Orlen Lietuva“ Būtingės terminalo pasirengimo teikti duomenis Europos Sąjungos laivybos duomenų tinklui SAFESEANET plano patvirtinimo“;

3.12. Lietuvos Respublikos vidaus reikalų ministro 2013 m. spalio 4 d. įsakymu Nr. 1V-832 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“;

3.13. Kitais teisės aktais ir šiais Nuostatais.

4. Šiuose Nuostatuose vartojamos sąvokos:

4.1. Jūros rajono apsaugos sistema – visuma valstybės institucijų ir įstaigų techninių ir organizacinių priemonių, leidžiančių užtikrinti jūros rajono ir Kuršių marių stebėjimą, objektų jūros rajone ir Kuršių mariose aptikimą, atpažinimą ir valstybės institucijų ir įstaigų gebėjimą įvertinti pavojus, objektų keliamą riziką, nustatyti incidentus ir užtikrinti reagavimą į juos.

4.2. Kitos Nuostatuose vartojamos sąvokos atitinka sąvokas, vartojamas Lietuvos Respublikos valstybės informacinių išteklių valdymo įstatyme, Valstybės informacinių sistemų steigimo, kūrimo, modernizavimo ir likvidavimo tvarkos apraše, patvirtintame Lietuvos Respublikos Vyriausybės 2013 m. vasario 27 d. nutarimu Nr. 180 „Dėl Valstybės informacinių sistemų steigimo, kūrimo, modernizavimo ir likvidavimo tvarkos aprašo patvirtinimo“, ir kituose teisės aktuose.

5. NLESIS tikslas – informacinių technologijų priemonėmis vykdyti duomenų apie jūrų laivus, laivų eismo stebėsenos Lietuvos teritoriniuose vandenyse duomenų tvarkymą ir teikimą.

6. Pagrindiniai NLESIS uždaviniai:

6.1. Automatizuoti laivų eismo stebėsenos Lietuvos teritoriniuose vandenyse duomenų valdymą.

6.2. Automatizuoti duomenų apie jūrų laivus tvarkymą.

7. Pagrindinės NLESIS funkcijos:

7.1. AIS duomenų kaupimas, teikimas ir sisteminimas:

7.1.1. kaupti Automatinės laivų identifikavimo sistemos (toliau – AIS) duomenis duomenų bazėje;

7.1.2. teikti AIS duomenis Helsinkio komisijos Automatinės laivų identifikavimo sistemos (toliau – HELCOM AIS) serveriui ir kitiems duomenų gavėjams;

7.1.3. priimti kitų šalių narių AIS duomenis iš HELCOM AIS serverio ir kitų AIS stočių;

7.1.4. gautus AIS duomenis atvaizduoti jūrlapyje;

7.1.5. atvaizduoti laivo istorinius duomenis.

7.2. Duomenų kaupimas ir perdavimas duomenų gavėjams apie laivus, įplaukiančius į Lietuvos Respublikos jūrų uostus, jų krovinius.

7.3. Duomenų perdavimas Saugios jūros tinklui SafeSeaNet (Europos jūrų saugumo agentūros (toliau – EMSA) valdomas jūrinių duomenų keitimosi tarp Europos Sąjungos valstybių narių jūrų transporto institucijų tinklas, skirtas išvengti nelaimingų atsitikimų jūroje bei jūrų užterštumo prevencijai. Tinklo sprendimas grindžiamas paskirstytos duomenų bazės koncepcija) (toliau – SSN) apie laivus, įplaukiančius į Lietuvos Respublikos jūrų uostus.

7.4. Ataskaitų formavimas.

7.5. Informacijos teikimas duomenų gavėjams apie laivus ar incidentus ar avarijas jūroje .

8. Asmens duomenų tvarkymo tikslas – asmens duomenys naudojami identifikuoti NLESIS naudojančius asmenis.

II. NLESIS organizacinė struktūra

9. NLESIS organizacinę struktūrą sudaro NLESIS valdytojas, tvarkytojas, duomenų teikėjai.

10. NLESIS valdytojas – Lietuvos saugios laivybos administracija (toliau – Administracija), kuri:

10.1. rengia ir priima teisės aktus, susijusius su NLESIS duomenų tvarkymu bei sauga;

10.2. koordinuoja ir kontroliuoja, kad NLESIS būtų tvarkoma vadovaujantis Lietuvos Respublikos įstatymais, šiais Nuostatais ir kitais teisės aktais;

10.3. nagrinėja ir tvirtina NLESIS plėtros dokumentus, NLESIS techninių ir programinių priemonių įsigijimo, įdiegimo ir modernizavimo klausimus;

10.4. atlieka kitas Lietuvos Respublikos valstybės informacinių išteklių valdymo įstatyme ir kituose teisės aktuose nustatytas funkcijas;

10.5. skiria duomenų valdymo įgaliotinį;

10.6. sudaro duomenų teikimo sutartis.

11. NLESIS tvarkytojas – Administracija, kuri:

11.1. organizuoja, vykdo bei užtikrina NLESIS eksploatavimui, priežiūrai ir plėtrai skirtų techninių ir programinių priemonių įsigijimo, jų įdiegimo ir modernizavimo, techninės ir programinės įrangos priežiūros ir tobulinimo bei palaikymo darbus;

11.2. organizuoja, vykdo bei užtikrina NLESIS tvarkymą, saugą ir plėtrą;

11.3. rengia ir įgyvendina techninių ir programinių priemonių kūrimo ir plėtros planus, investicinius projektus ir saugą reglamentuojančių teisės aktų projektus;

11.4. organizuoja NLESIS naudotojų mokymus;

11.5. vykdo NLESIS naudotojų teisių administravimą;

11.6. užtikrina NLESIS techninės ir programinės įrangos įdiegimą, funkcionavimą ir atnaujinimą;

11.7. analizuoja technines, technologines, metodologines ir organizacines NLESIS tvarkymo problemas, aiškinasi NLESIS veikimo sutrikimo priežastis ir imasi priemonių joms pašalinti;

11.8. apdoroja ir į NLESIS įveda reikalingus duomenis;

11.9. atlieka kitas Nuostatuose ir kituose teisės aktuose, susijusiuose su NLESIS tvarkymu, nustatytas funkcijas;

11.10. atlieka kitas Lietuvos Respublikos valstybės informacinių išteklių valdymo įstatyme ir kituose teisės aktuose nustatytas funkcijas.

12. Asmens duomenų valdytojas yra NLESIS valdytojas.

13. Asmens duomenų tvarkytojas yra NLESIS tvarkytojas.

14. Asmens duomenų valdytojas ir asmens duomenų tvarkytojas turintis Lietuvos Respublikos asmens duomenų teisinės apsaugos įstatymo (toliau – ADTAĮ) nustatytas funkcijas, teises ir pareigas.

15. NLESIS duomenų teikėjai:

15.1. VĮ Klaipėdos valstybinio jūrų uosto direkcija teikia Laivybos uoste valdymo informacinės sistemos (toliau – LUVIS) duomenis.

15.2. Informacinės visuomenės plėtros komitetas prie Susisiekimo ministerijos (toliau – Komitetas) teikia Valstybės informacinių išteklių sąveikumo platformos (toliau – VIISP) duomenis.

15.3. AB „Orlen Lietuva“.

15.4. Šventosios jūrų uostas.

15.5. EMSA SSN.

15.6. Lietuvos Respublikos institucijos, vykdančios teisės aktų nustatytas funkcijas, susijusias su jūros rajono apsaugos sistemos funkcionavimu.

15.7. Administracija teikia AIS bazinės stoties duomenis.

15.8. Institucijos, juridiniai asmenys ar kitos organizacijos, kurios teikia laivų identifikacinius duomenis ir pagrindines laivų charakteristikas.

16. NLESIS naudojantys asmenys – fiziniai asmenys (atstovaujantys juridinius asmenis), kurie, prisijungę per VIISP prie NLESIS, gali stebėti laivų judėjimą Lietuvos teritoriniuose vandenyse.

III. NLESIS INFORMACINĖ STRUKTŪRA

17. NLESIS duomenų bazėje saugomi ir tvarkomi NLESIS duomenys:

17.1. Administravimo duomenys:

17.1.1. NLESIS naudotojų grupės (visi sistemos naudotojai bus skirstomi į grupes, kurioms bus suteiktos skirtingos naudojimosi sistema teisės (pvz., informacinės sistemos administravimas, duomenų peržiūra, tam tikrų duomenų tvarkymas ir kitos prieigos prie informacinės sistemos ar atskirų jos dalių), atsižvelgiant į jų vaidmenį informacinėje sistemoje);

17.1.2. NLESIS naudotojai (naudotojo vardas, pavardė, darbovietės pavadinimas, pareigos, naudotojų grupė).

17.2. AIS duomenys:

17.2.1. standartizuotos AIS žinutės (statinė informacija):

17.2.1.1. palydovinis mobilus laivo identifikavimo numeris, devynženklis laivo stoties radijo šaukinys (toliau – MMSI);

17.2.1.2. laivo šaukinys ir pavadinimas;

17.2.1.3. Tarptautinės jūrų organizacijos suteikiamas laivo unikalus numeris (toliau – IMO numeris);

17.2.1.4. laivo ilgis ir plotis;

17.2.1.5. antenos fiksuota pozicija;

17.2.2. standartizuotos AIS žinutės (dinaminė informacija):

17.2.2.1. laivo pozicija;

17.2.2.2. laivo pozicijos laiko žymė pagal pasaulinį koordinuotą laiką;

17.2.2.3. laivo kursas grunto atžvilgiu;

17.2.2.4. laivo greitis grunto atžvilgiu;

17.2.2.5. laivo judėjimo kryptis;

17.2.2.6. navigacinis statusas;

17.2.2.7. posūkių dažnis;

17.2.3. standartizuotos AIS žinutės (su kelione susijusi informacija):

17.2.3.1. laivo grimzlė;

17.2.3.2. pavojingo krovinio tipas;

17.2.3.3. paskirties uostas ir numatomas atvykimo laikas;

17.2.3.4. kelionės planas;

17.2.4. laisvo formato trumpos tekstinės žinutės.

17.3. Įplaukiančių į Lietuvos Respublikos jūrų uostus jūrų laivų duomenys:

17.3.1. laivo identifikacija (pavadinimas, šaukinys, IMO numeris arba identifikavimo numeris);

17.3.2. paskirties uostas;

17.3.3. paskutinis uostas;

17.3.4. kitas uostas;

17.3.5. numatomas atvykimo į paskirties uostą laikas;

17.3.6. tikslus atvykimo į paskirties uostą laikas;

17.3.7. numatomas išvykimo iš paskirties uosto laikas;

17.3.8. tikslus išvykimo iš paskirties uosto laikas;

17.3.9. bendras asmenų skaičius laive;

17.4. informacija, jei vežami pavojingi ar aplinką teršiantys kroviniai:

17.4.1. tikslūs pavojingų ar aplinką teršiančių krovinių pavadinimai;

17.4.2. Jungtinių Tautų numeriai (jei priskirta);

17.4.3. pavojaus klasė pagal kodeksus:

17.4.3.1. Tarptautinį pavojingų krovinių vežimo kodeksą;

17.4.3.2. Tarptautinį laivų, skirtų vežti supiltas pavojingas chemines medžiagas, statybos ir įrangos kodeksą;

17.4.3.3. Tarptautinį laivų, skirtų vežti suskystintas dujas, statybos ir įrangos kodeksą;

17.4.4. laivo klasė pagal Tarptautinį panaudoto branduolinio kuro, plutonio ir didelio radioaktyvumo atliekų flakonuose saugaus vežimo laivais kodeksą;

17.4.5. krovinių kiekis ir jų vieta laive;

17.4.6. jeigu kroviniai vežami krovinių vežimo priemonėmis (ne rezervuaruose), tokių priemonių identifikavimo numeriai;

17.4.7. patvirtinimas, kad laive yra pavojingų arba aplinką teršiančių krovinių sąrašas, krovinio deklaracija ar reikiamas krovos planas, kuriame nurodyta informacija apie vežamus pavojingus arba aplinką teršiančius krovinius ir jų vietą laive;

17.4.8. adresas, kuriuo galima gauti išsamią informaciją apie krovinius.

17.5. Pagrindinė informacija apie laivus, kurių bendroji talpa (toliau – BT) >100:

17.5.1. IMO numeris;

17.5.2. MMSI numeris;

17.5.3. laivo pavadinimas;

17.5.4. šaukinys;

17.5.5. vėliavos kodas;

17.5.6. BT;

17.5.7. laivo tipas;

17.5.8. didžiausias ilgis;

17.5.9. plotis;

17.5.10. dedveitas;

17.5.11. greitis;

17.5.12. registracijos uostas;

17.5.13. pastatymo metai;

17.5.14. ankstesnio pavadinimo istorija ir nuo kada laivas plaukioja su vėliava šalies, kurioje jis dabar įregistruotas;

17.5.15. dabartinė nuotrauka (jeigu yra).

18. Iš LUVIS teikiami Nuostatų 17.2–17.5 papunkčiuose nurodyti duomenys.

19. Šių Nuostatų 15.3, 15.4, 15.5, 15.6, 15.7 ir 15.8 papunkčiuose nurodytos institucijos, juridiniai asmenys ar kitos organizacijos teikia Nuostatų 17.2–17.5 papunkčiuose nurodytus duomenis.

20. Iš VIISP teikiami NLESIS naudojančių asmenų (vardas, pavardė, asmens kodas) duomenys.

IV. NLESIS FUNKCINĖ STRUKTŪRA

21. NLESIS funkcinę struktūrą sudaro NLESIS moduliai:

21.1. Administravimo modulis, kurio pagrindinės funkcijos:

21.1.1. naudotojų valdymas ir teisių nustatymas;

21.1.2. vidinių ir išorinių sistemų įvykių registravimas;

21.2. Autorizavimo modulis, kurio pagrindinė funkcija – naudotojų priregistravimas ir NLESIS naudojančių asmenų identifikavimas per VIISP.

21.3. SSN modulis, kurio pagrindinės funkcijos:

21.3.1. pranešimų siuntimas ir gavimas;

21.3.2. keitimasis duomenimis su EMSA;

21.3.3. duomenų priėmimas iš Lietuvos jūrų uostų informacinių sistemų;

21.3.4. užklausų siuntimas ir gavimas.

21.4. AIS modulis, kurio pagrindinės funkcijos:

21.4.1. vidinių / išorinių AIS pranešimų siuntimas ir duomenų iš AIS archyvo pateikimas;

21.4.2. AIS duomenų archyvavimas skirtingose duomenų bazėse / lentelėse;

21.4.3. naudotojo / sistemos informavimas, kada laivai kerta nustatytą liniją arba sritį.

21.5. Ataskaitų modulis, kurio pagrindinės funkcijos:

21.5.1. su laivu susijusios informacijos paieška / filtravimas;

21.5.2. informacijos apie laivo maršrutą pateikimas;

21.5.3. su uostu susijusios informacijos paieška / filtravimas;

21.5.4. laivo istorinių duomenų atvaizdavimas;

21.5.5. naudotojo ataskaitų sudarymas / atvaizdavimas / panaikinimas / papildymas;

21.5.6. naudotojo nustatytų statistinių duomenų pateikimas ir išsaugojimas;

21.5.7. SSN ir FAL dokumentų informacijos atvaizdavimas / papildymas / sudarymas / atvaizdavimas.

21.6. Stebėsenos modulis, kurio pagrindinės funkcijos:

21.6.1. AIS pranešimų atvaizdavimas jūrlapyje realiu laiku;

21.6.2. laivo istorinių duomenų atvaizdavimas;

21.6.3. informacijos apie laivą gavimas;

21.6.4. duomenų peržiūra / atnaujinimas;

21.6.5. ataskaitų teikimas / gavimas;

21.6.6. aktualių pranešimų teikimas / gavimas;

21.6.7. informacijos apie vėluojančią ar nepateiktą informaciją apie laivus pateikimas realiu laiku.

V. NLESIS duomenų teikimas ir naudojimas

22. NLESIS duomenys yra teikiami duomenų gavėjams:

22.1. Lietuvos kariuomenės Karinių jūrų pajėgoms.

22.2. Lietuvos Respublikos institucijoms, vykdančioms teisės aktų nustatytas funkcijas, susijusias su jūros rajono apsaugos sistemos funkcionavimu.

22.3. Atsakingoms Europos Sąjungos institucijoms.

22.4. VĮ Klaipėdos valstybinio jūrų uosto direkcijai.

22.5. AB „Orlen Lietuva“.

22.6. Šventosios jūrų uostui.

22.7. Kitoms institucijoms, juridiniams ir fiziniams asmenims (atstovaujantiems juridinius asmenis).

23. NLESIS duomenys teikiami pagal NLESIS valdytojo ir duomenų gavėjo sudarytą duomenų teikimo sutartį (daugkartinio teikimo atveju) arba duomenų gavėjo prašymą (vienkartinio teikimo atveju). Sutartyje nurodomas NLESIS duomenų naudojimo tikslas, teikimo teisinis pagrindas, sąlygos, tvarka, teikiamų NLESIS duomenų apimtis, formatas, gavimo būdas ir teikimo terminai. Prašyme nurodomas duomenų naudojimo tikslas, teikimo ir gavimo teisinis pagrindas, prašomų pateikti duomenų apimtis ir formatas, gavimo būdas.

24. NLESIS duomenis duomenų gavėjas gali naudoti tik tiems tikslams, kurie buvo nurodyti duomenų teikimo sutartyje.

25. NLESIS duomenys gali būti:

25.1. pateikiami peržiūrėti leidžiamosios kreipties būdu internetu ar kitais elektroninių ryšių tinklais;

25.2. perduodami automatiniu būdu elektroninių ryšių tinklais;

25.3. teikiami raštu, žodžiu ir (arba) elektroninių ryšių priemonėmis.

26. NLESIS duomenys yra teikiami neatlygintinai.

27. Už duomenų turinio ir formos atitiktį atsako NLESIS valdytojas ir NLESIS tvarkytojas. Sprendimą dėl NLESIS duomenų turinio ir formos, kuomet jie neatitinka duomenų gavėjų poreikių, priima NLESIS tvarkytojo vadovas.

28. NLESIS tvarkytojas teikia NLESIS duomenų išrašus, pagal NLESIS duomenis parengtas ataskaitas, apibendrintą, susistemintą ar kitaip apdorotą informaciją, duomenų teikėjų pateiktus dokumentus ir (arba) jų kopijas. Duomenų gavėjams teikiami tokio turinio ir tokios formos NLESIS duomenys, kurie NLESIS tvarkytojo jau naudojami ir nereikalauja papildomo apdorojimo.

29. Viešai skelbiami duomenys apie laivus, esančius Lietuvos jūrinėje teritorijoje ir įplaukiančius / išplaukiančius į / iš Lietuvos jūrų uostų, pagal AIS duomenis, kurių įstatymai ir kiti teisės aktai nedraudžia skelbti viešai. Duomenis gali peržiūrėti fiziniai asmenys realiu laiku patvirtinę savo tapatybę per Elektroninių valdžios vartų portalą (www.epaslaugos.lt).

30. NLESIS duomenys Europos Sąjungos valstybių narių ir (arba) Europos ekonominės erdvės valstybių, trečiųjų šalių fiziniams ir juridiniams asmenims, juridinio statuso neturintiems objektams, jų filialams ir atstovybėms teikiami Lietuvos Respublikos valstybės informacinių išteklių valdymo įstatymo nustatyta tvarka.

31. NLESIS tvarkomi asmens duomenys yra teikiami vadovaujantis ADTAĮ.

32. NLESIS duomenų gavėjai ir NLESIS duomenų teikėjai turi teisę reikalauti NLESIS valdytojo ir (arba) NLESIS tvarkytojo ištaisyti netikslius duomenis. NLESIS tvarkytojas, gavęs nusiskundimą dėl netikslių duomenų, per 5 darbo dienas nuo informacijos gavimo (motyvuotu NLESIS tvarkytojo vadovo sprendimu terminas gali būti pratęstas iki 30 dienų) išsiaiškina nusiskundimo pagrįstumą ir, jei reikia, patikslina duomenis. Pranešimas apie netikslių duomenų ištaisymą arba apie motyvuotą atsisakymą tai padaryti siunčiamas pareiškėjui paštu ar elektroninių ryšių priemonėmis.

Ištaisęs netikslius duomenis, NLESIS tvarkytojas apie tai praneša NLESIS duomenų gavėjams, kuriems perduoti neteisingi, netikslūs ir neišsamūs duomenys.

VI. NLESIS DUOMENŲ SAUGA

33. NLESIS duomenų sauga užtikrinama organizacinėmis, techninėmis, technologinėmis, metodinėmis ir kitomis priemonėmis, vadovaujantis Bendrųjų elektroninės informacijos saugos reikalavimų aprašu, Saugos dokumentų turinio gairių aprašu ir Valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašu, patvirtintu Lietuvos Respublikos Vyriausybės 2013 m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo“, taip pat asmens duomenų saugumas užtikrinamas vadovaujantis Bendraisiais reikalavimais organizacinėms ir techninėms duomenų saugumo priemonėms, patvirtintais Valstybės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71(1.12) ,,Dėl Bendrųjų reikalavimų organizacinėms ir techninėms duomenų saugumo priemonėms patvirtinimo“, ir kitų teisės aktų, reglamentuojančių duomenų tvarkymo teisėtumą, NLESIS valdytojo ir tvarkytojo veiklą ir duomenų saugos valdymą, nuostatomis.

34. NLESIS duomenų sauga organizuojama vadovaujantis NLESIS valdytojo patvirtintais NLESIS duomenų saugos nuostatais ir saugos politiką įgyvendinančiais dokumentais.

35. NLESIS valdytojo ir NLESIS tvarkytojo darbuotojai, kurie tvarko asmens duomenis, įpareigojami saugoti asmens duomenų paslaptį ir už neteisėtą asmens duomenų atskleidimą atsako Lietuvos Respublikos įstatymų nustatyta tvarka. Ši atsakomybė išlieka ir jiems pasitraukus iš valstybės tarnybos, perėjus dirbti į kitas pareigas, pasibaigus jų darbo ar sutartiniams santykiams.

36. NLESIS tvarkomi duomenys:

36.1. Šių Nuostatų 17.1 papunktyje nurodyti duomenys duomenų bazėse saugomi 1 metus nuo paskutinės jų naudojimo dienos. Praėjus šiam laikotarpiui, duomenys sunaikinami.

36.2. Šių Nuostatų 17.2–17.5 papunkčiuose nurodyti duomenys duomenų bazėse saugomi 1 metus. Vėliau jie perkeliami į archyvą, kur saugomi 10 metų. Praėjus šiam laikotarpiui, duomenys sunaikinami.

36.3. Šių Nuostatų 20 punkte nurodyti duomenys NLESIS duomenų bazėse saugomi tik asmeniui prisijungus prie NLESIS, o jam atsijungus, duomenys sunaikinami.

37. Už NLESIS duomenų saugą atsako NLESIS valdytojas ir tvarkytojas.

VII. NLESIS FINANSAVIMAS

38. NLESIS tvarkymas ir priežiūra vykdoma naudojant Lietuvos Respublikos valstybės biudžeto lėšas.

39. NLESIS modernizuojama naudojant Lietuvos Respublikos, įskaitant Europos Sąjungos, valstybės biudžeto lėšas.

VIII. NLESIS MODERNIZAVIMAS IR LIKVIDAVIMAS

40. NLESIS modernizuojama ir likviduojama Lietuvos Respublikos įstatymų ir kitų teisės aktų nustatyta tvarka.

41. Likvidavus NLESIS, jos duomenys perduodami kitai informacinei sistemai, sunaikinami arba perduodami valstybės archyvams Lietuvos Respublikos dokumentų ir archyvų įstatymo nustatyta tvarka.

IX. Baigiamosios nuostatos

42. NLESIS valdytojas ir tvarkytojas įgyvendina duomenų subjekto teises įstatymų nustatyta tvarka.

__________________